Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: továbbíthatja a hívott félnek. 2001. december 23-tól hatályos a hírközlésrõl szóló 2001. évi XL. törvény, amely – a korábbi
Paragraph Index: 623

továbbíthatja a hívott félnek. 2001. december 23-tól hatályos a hírközlésrõl szóló 2001. évi XL. törvény, amely – a korábbi szabályozással megegyezõen – kötelezi a szolgáltatót az adat- és titokvédelmi szabályok betartására. A távközlési szolgáltatók a szolgáltatással, illetve hálózatuk üzemeltetésével kapcsolatban tudomásukra jutott adatokat, információkat bizalmasan kezelik, s azokat – a kifejezett törvényi kötelezés esetét kivéve – nem szolgáltathatják ki. A Htv. 58. § (3) bekezdése is csak az életet, a testi épséget, a vagyont veszélyeztetõ fenyegetés, zsarolás esetén jelenthet megoldást, mert a nyomozóhatóság a használó írásbeli kérelmére csak ezekben az esetekben ismerheti meg a használó birtokában lévõ készüléken folytatott telefonbeszélgetés tartalmát, illetõleg a beszélgetést folytatók személyét a kérelemben foglalt idõhatáron belül. Lehetõséget biztosít a törvény az ismertetett tényállások esetében a beszélgetés technikai eszközzel való rögzítésére is. (80/A/2002, 166/A/2002) Egy polgár a Westel Mobil Távközlési Rt. gödöllõi üzletében – vásárlás közben – meglepetéssel tapasztalta, hogy a nevére 2001 májusában valaki már vásárolt egy készüléket. Szerette volna megtudni ki használta fel az adatait, és szívesen megismerte volna az „elõzõ telefonszámát” is, de a szolgáltató adatvédelmi okokra hivatkozva elzárkózott a személyes adatok közlésétõl. A biztos válaszában a következõkrõl tájékoztatta a panaszost: „A távközlési adatok személyes adatoknak minõsülnek. Az Avtv. 11-12. §-a értelmében az érintett kérelmére az adatkezelõ köteles tájékoztatást adni az általa kezelt személyes adatokról. Az Ön esetében ez azt jelenti, hogy a szolgáltató köteles Önnel közölni a nyilvántartásában szereplõ személyes adatait. A szerzõdésrõl fénymásolatot is kérhet, kapcsolási számát is jogosult megismerni. Az Ön nevében szerzõdõ személy kilétét büntetõeljárás keretében lehet felderíteni, hiszen a szolgáltató nyilvántartása szerint Ön a szerzõdõ fél.” (328/A/2002) Egy beadványban az érintett azt panaszolta, hogy a Hírközlési Felügyelet 2001. október 20-a óta nem válaszolt arra a levelére, melyben sérelmezte a Pannon GSM Távközlési Rt.-t adatkezelési gyakorlatát. A biztos már ismerte a felügyelethez küldött beadványt, mert azt a felügyelet igazgatója 2001 decemberében állásfoglalást kérõ leveléhez másolatban mellékelte. A biztos tájékoztatta az igazgatót az igazolványok fénymásolásának adatvédelmi vonatkozásairól és álláspontjáról. A felügyelet területileg illetékes hivatalának igazgatója hatósági ellenõrzési jogkörében eljárva ellenõrzést tartott a mobilszolgáltatóknál. Az ellenõrzés befejezését követõen a biztos kért tájékoztatást a vizsgálat eredményérõl, melyet július 26-án ismerhetett meg. Alkotmányossági és adatvédelmi szempontból egyaránt kiemelkedõ jelentõségûnek minõsítette az ügyet a felügyelet igazgatója, ezért a vizsgálatot kiterjesztette a V.R.A.M. Távközlési Rt.-re és a Westel Mobil Távközlési Rt.-re is. Tapasztalatuk szerint a vevõk személyazonosító igazolványainak fénymásolása általánosan elterjedt azzal a különbséggel, hogy errõl egyedül a Westel Mobil Távközlési Rt. tájékoztatta elõre az ügyfeleket az elõfizetõi blanketta-szerzõdés 1. sz. mellékletében. A fenti tényállás alapján a Hírközlési Területi Hivatal budapesti irodája 2002. június 24-én kelt határozatában arra kötelezte az érintett szolgáltatókat, hogy az ügyfeleik személyazonosságának megállapítása céljából csak és kizárólag az õ elõzetes, egyértelmû és kifejezetten ehhez való hozzájárulásukkal készítsenek olyan fénymásolatot, amelyet a továbbiakban a velük megkötött szerzõdés mellékleteként tárolnak. A hivatkozott határozat kiemeli azt is, hogy az ügyfélnek ez a hozzájárulása nem elõfeltétele a vele való szerzõdéskötésnek, a szolgáltatás igényléséhez ilyen további feltételt csak jogszabály írhat elõ, belsõ szervezeti intézkedés (utasítás) nem. Az önkéntesség garanciájaként a hozzájárulás tényét a szerzõdésben írásban külön rögzíteni kell, az ügyfélszolgálatokon pedig biztosítani kell az errõl való megfelelõ tájékoztatást. A biztosnak még nincs hivatalos tudomása arról, hogy a határozatok idõközben jogerõre emelkedtek-e, vagy az érintett szolgáltatók éltek-e fellebbezési jogukkal. (548/A/2002) Internet Az internettel kapcsolatos ügyek száma a 2002-es évben kis mértékben ugyan, de csökkent. Az alig több mint 20 ügy meglehetõsen változatos képet mutat, noha állandósulni látszik néhány alapvetõ kérdéskör. Még mindig az e-mailben küldött kéretlen üzleti ajánlatok, valamint a weblapokkal és internet szolgáltatókkal kapcsolatos észrevételek, panaszok alkotják az ügyek legnagyobb részét. Természetes egészen új problémák is felmerültek, amelyek az internet egyre szélesebb körû felhasználásának eredményeként jelentkeztek. Az információs társadalom magyarországi fejlõdésében nagy jelentõségûnek tekinthetõ a 2001-ben kiadott adatvédelmi biztosi ajánlás, amely számos – jogi szabályozást nélkülözõ – területen igyekezett iránytûként utat mutatni. A világháló olyan globális információs rendszer, amely az országhatárokat átlépve bárki számára hozzáférhetõ hatalmas adatmennyiséget és információt tárol és közvetít. Éppen a globalitása, és nyilvánossága hordozza magában a legnagyobb veszélyt, hiszen adatvédelmi és adatbiztonsági szempontból sérülékeny és ingatag. Az internet használatának ugrásszerû elterjedésével és rohamos fejlõdésével a jogalkotás nehezen tart lépést, ami a gyakorlat elé is komoly akadályokat gördít. Az ajánlás ezt a fokozatosan növekvõ, a jogalkotás és a fejlõdõ informatika közti szakadékot hivatott betölteni. A 2002-es évben az ügyek lassan csökkenõ száma arra utal, hogy megindult a kezdeti jogszabályi rendezetlenség felszámolása, és az internet egyes szereplõi (a szolgáltatók, a felhasználók és a weblapok üzemeltetõi) igyekeznek a sérülékeny magánszférát védeni a jogsértésektõl úgy, hogy közben érvényesüljön az internet korlátlansága, és a kommunikáció szabadsága is. Az adatvédelmi biztos ajánlása szellemében született meg, és lépett 2002 januárjában hatályba az elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes